《偈颂一百零四首 其九十八》
宋代·释绍昙

蒿篱关猛虎，笔管养苍龙。稳帖帖藏牙伏爪，黑漫漫怪雨颠风。

临济小厮儿惊心欲折，丰干老冻脓睡思方浓。山濛濛，水溶溶。

乾坤无碧落，收放绝行踪。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。